proxectonos/corpus_dominio_legal_administrativo_tmp huggingface dataset:
ORDE do 28 de marzo de 2000 pola que se amplía o prazo para presentación de solicitudes ó abeiro da Orde do 18 de febreiro de 2000.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/04/2000

1. A Orde do 18 de febreiro de 2000 establece no seu artigo 5 un prazo de trinta días hábiles para a presentación de solicitudes.
2. Diversas entidades locais, manifestaron o seu interese en que o citado prazo fose ampliado.
Á vista do anterior e na súa consideración,
RESOLVO:
Amplia-lo prazo de presentación de solicitudes e documentación, establecido no artigo 5 da orde de referencia, ata o día 28 de abril do presente ano 2000.
Santiago de Composetela, 28 de marzo de 2000.
José Cuíña Crespo
Conselleiro de Política Territorial, Obras Públicas e Vivenda
RESOLUCIÓN do 3 de abril de 2000, da Dirección Xeral da Función Pública, pola que se fan públicas as listas provisionais das axudas aprobadas e denegadas de tódalas prestacións do fondo de acción social para o exercicio de 1999 para o persoal ó servicio da Administración da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 04/04/2000

De conformidade co establecido no punto dous das normas xerais de procedemento do acordo subscrito en Santiago de Compostela o 2 de xullo de 1999 polos representantes da Administración autonómica e as organizacións sindicais CIG, CC.OO., UGT e CSI-CSIF representadas na Mesa Xeral de Negociación de Funcionarios e no Comité Intercentros do persoal laboral, aprobado polo Consello da Xunta de Galicia o 15 de xullo de 1999 e publicado por Resolución do 21 de xullo de 1999 (Diario Oficial de Galicia nº 143, do 27 de xullo), modificado por Resolución do 23 de setembro de 1999 (Diario Oficial de Galicia nº 193, do 5 de outubro), da Dirección Xeral de Relacións Laborais, deben publicarse as listas provisionais de admitidos e excluídos das axudas do fondo de acción social para o exercicio de 1999.
De conformidade con isto, esta dirección xeral
RESOLVE:
Primeiro.-Facer públicas as listas provisionais das solicitudes aprobadas e denegadas das prestacións
correspondentes ás continxencias de xubilación, fillos menores, estudios por fillos, estudios do traballador, diminuídos e vivenda do fondo de acción social do ano 1999, que están expostas no taboleiro de anuncios de tódalas consellerías, así como nas delegacións provinciais e relativas ó seu persoal.
Segundo.-Contra as ditas listas os interesados poderán presentar escrito e, se é o caso, documentos de reparación de faltas e erros no prazo de dez días hábiles contados desde o día seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, e no punto 2 da norma xeral de procedemento do acordo sobre criterios de reparto do fondo de acción social para o exercicio de 1999 (Diario Oficial de Galicia nº 143, do 27 de xullo), no rexistro xeral da Consellería da Presidencia e Administración Pública, nas delegacións provinciais das distintas consellerías e nas oficinas de correos, segundo establece o artigo 38 da mencionada Lei 30/1992, de 26 de novembro, e dirixiranse ó director xeral da Función Pública da Consellería da Presidencia e Administración Pública (edificios administrativos San Caetano), Santiago de Compostela.
Santiago de Compostela, 3 de abril de 2000.
Joaquín López-Rúa Soler
Director xeral da Función Pública
RESOLUCIÓN do 22 de marzo de 2000, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0000159/2000, interposto por Gregorio Parrado Bravo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 04/04/2000

Con data do 20 de marzo de 2000, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0000159/2000, interposto por Gregorio Parrado Bravo, contra a resolución do Comité Galego de Xustiza Deportiva con data do 22 de decembro de 2000 (recurso números 618 e 619) sobre participación no Campionato Galego de Xadrez.
En consecuencia, a Secretaría Xeral para o Deporte acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 22 de marzo de 2000.
Eduardo Lamas Sánchez
Secretario xeral para o Deporte
CORRECCIÓN de erros.-Orde do 15 de marzo de 2000 pola que se regula a concesión de axudas a organizacións non gobernamentais de cooperación ó desenvolvemento (ONGDs), para actividades formativas de sensibilización e educación ó desenvolvemento.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 04/04/2000

Advertido erro na citada orde publicada no DOG nº 63, do 30 de marzo de 2000, na que non foi incluído o anexo I correspondente, cómpre face-la oportuna corrección e levar a cabo a publicación do devandito anexo.
CORRECCIÓN de erros.-Orde do 15 de marzo de 2000 pola que se regula a concesión de axudas a organizacións non gobernamentais de cooperación ó desenvolvemento (ONGDs), para execución de proxectos.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 04/04/2000

Advertido erro na citada orde publicada no DOG nº 62, do 29 de marzo de 2000, na que non foi incluído o anexo I correspondente, cómpre face-la oportuna corrección e levar a cabo a publicación do devandito anexo.
ORDE do 13 de marzo de 2000 pola que se aproban as cotas de inscrición no VII Foro Bolívar da Empresa Latinoamericana e Europea.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/03/2000

Ante a próxima celebración do VII Foro Bolívar da Empresa Latinoamericana e Europea, que organiza o Igape, e ó abeiro do disposto no artigo 5 da Lei 13/1991, do 9 de decembro, de taxas e prezos públicos,
DISPOÑO:
Artigo único.
1. Apróbanse os prezos que percibirá o Instituto Galego de Promoción Económica, Igape, como contraprestación polos servicios prestados ás empresas participantes no VII Foro Bolívar da Empresa Latinoamericana e Europea.
2. Os ditos prezos, que terán a consideración de privados, fíxanse en 15.000 pesetas (90,150 euros) para o primeiro participante de cada empresa interesada e en 10.000 pesetas (60,10 euros) para o segundo e ulteriores participantes de cada empresa.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de marzo de 2000.
José Antonio Orza Fernández
Conselleiro de Economía e Facenda
RESOLUCIÓN do 16 de marzo de 2000 pola que se fai público o resultado do sorteo ó que se refire o Regulamento de selección de persoal da Administración da Comunidade Autónoma de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/03/2000

En cumprimento do disposto na Resolución do 25 de febreiro de 2000, da Consellería da Presidencia e Administración Pública (DOG nº 45, do 6 de marzo) e o establecido no artigo 9 do Regulamento de selección de persoal da Administración da Comunidade Autónoma de Galicia, o 15 de marzo na sala B da Consellería da Presidencia e Administración Pública, edificio de San Caetano, en Santiago de Compostela, e baixo a presidencia do director xeral da Función Pública, tivo lugar o sorteo ó que alude a citada resolución. Conforme o seu resultado, a orde de actuación dos aspirantes nos procesos de selección para o ingreso na Administración autonómica de Galicia que se deriven da oferta de emprego público correspondente ó ano 2000 empezará por aqueles dos que o primeiro apelido empece pola letra Z.
Santiago de Compostela, 16 de marzo de 2000.
Jaime Pita Varela
Conselleiro da Presidencia e Administración
Pública
RESOLUCIÓN do 6 de marzo de 2000 pola que se fai público o acordo do Consello da Xunta de Galicia, do 3 de marzo de 2000, de modificación do acordo do 18 de decembro de 1998 polo que se aproban as instruccións relativas ós créditos afectados ás actuacións relacionadas coa investigación e o desenvolvemento.
CONSELLERÍA DE ECONOMÍA E FACENDA — III. OUTRAS DISPOSICIÓNS — 27/03/2000

O Consello da Xunta de Galicia, na súa reunión do día 3 de marzo de 2000 adoptou, por proposta do conselleiro de Economía e Facenda, o acordo polo que se modifican as instruccións relativas ós créditos afectados ás actuacións relacionadas coa investigación e o desenvolvemento aprobadas polo acordo do 18 de decembro de 1998 e publicadas no DOG nº 4, do 8 de xaneiro de 1999, en virtude da resolución do conselleiro de Economía e Facenda do 28 de decembro de 1998.
Coa finalidade de facilita-lo coñecemento e a aplicación da modificación do acordo ordénase a publicación no Diario Oficial de Galicia da referida modificación, que figura como anexo desta resolución.
Santiago de Compostela, 6 de marzo de 2000.
José Antonio Orza Fernández
Conselleiro de Economía e Facenda
ANEXO
Acordo de modificación do adoptado o 18 decembro de 1998 polo que se aproban as instruccións relativas ós créditos afectados ás actuacións relacionadas coa investigación e o desenvolvemento.
«Modifícase a instrucción primeira do acordo do Consello da Xunta de Galicia do 18 de decembro de 1998 polo que se aproban as instruccións relativas ós créditos afectados ás actuacións relacionadas coa investigación e desenvolvemento, publicado pola resolución da Consellería de Economía e Facenda do 28 de decembro de 1998 (DOG nº 4, do 8 de xaneiro).
A nova redacción da instrucción primeira é a seguinte:
Primeira.-Os créditos destinados á investigación e desenvolvemento tecnolóxico non incluídos nos capítulos I e II dos orzamentos xerais da Comunidade Autónoma de Galicia, correspondentes ás súas diferentes seccións e servicios, que non teñan como finalidade a dotación de infraestructura específica para os centros de investigación pertencentes ás propias consellerías, o sostemento do nivel básico da actividade investigadora dos devanditos centros, o financiamento dalgunha acción específica de acompañamento das previstas no Plan Galego de Investigación e Desenvolvemento Tecnolóxico nin sexan créditos de carácter finalista por corresponder a subvencións concedidas por outras administracións para un fin específico, terán, para os efectos destas instruccións, a consideración de fondos competitivos».
CORRECCIÓN de erros.-Resolución do 31 de xaneiro de 2000, da Delegación Provincial de Lugo, pola que se dispón a inscrición no rexistro e a publicación, no Diario Oficial de Galicia, do convenio colectivo de ámbito provincial para o sector do transporte de viaxeiros por estrada.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/03/2000

Advertidos erros na devandita resolución, publicada no DOG nº 45, do 6 de marzo de 2000, cómpre face-las oportunas correccións:
Na páxina 3.026, columna 2, liña 12, onde di: «Asinado o día 25 de novembro de 1999, pola representación da asociación e das centrais sindicais CIG, UGT e CC.OO.», debe dicir: «Asinado o día 25 de novembro de 1999, pola representación da asociación e das centrais sindicais UGT e CC.OO».
DECRETO 63/2000, do 16 de marzo, polo que se declara a urxente ocupación, para efectos de expropiación forzosa, polo Concello de Vigo, dos bens e dereitos necesarios para a realización das obras do proxecto de adecuación dos colectores da marxe do río Lagares e actuacións localizadas para o control das augas pluviais.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/03/2000

O Concello de Vigo, en sesión que tivo lugar o día 27 de setembro de 1999, aprobou o proxecto de adecuación dos colectores da marxe do río Lagares e actuacións localizadas para o control das augas pluviais e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 2 de marzo de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda, así como a Dirección Xeral de Montes e Medio Ambiente Natural da Consellería de Medio Ambiente, emitiron informes favorables. Estes informes tiveron entrada no rexistro xeral da Consellería de Xustiza, Interior e Relacións Laborais, respectivamente, os días 2 de decembro de 1999 e 7 de febreiro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a infraestructura de saneamento e a capacidade de desaugamento do río Lagares conta cunha rede de drenaxe con graves deficiencias que se traducen nunha diminución da capacidade hidráulica dos colectores para drena-la auga vertida neles e, polo tanto, nun aumento do risco de asolagamentos no leito do río Lagares. Isto dá lugar a repetidas inundacións, con grandes danos a vivendas, a industrias, ou transporte, e as restantes infraestructuras urbanas.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaseis de marzo de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Vigo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de adecuación dos colectores de marxe do río Lagares e actuacións localizadas para o control das augas pluviais.
Santiago de Compostela, dezaseis de marzo de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Orde do 9 de marzo de 2000 sobre regulación e convocatoria do curso para a integración do persoal nas escalas informáticas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/03/2000

Advertidos erros no anexo II da citada orde, publicada no DOG nº 50, do luns, 13 de marzo de 2000, cómpre corrixila no senso de incluí-los funcionarios Pedro Vila López, DNI 32.645.731 no grupo A e Javier Pérez Pelayo, DNI 34.961.977 no grupo C.
DECRETO 62/2000, do 16 de marzo, polo que se declara a urxente ocupación, para efectos de expropiación forzosa, polo Concello de Vigo, dos bens e dereitos necesarios para a realización das obras do proxecto de recuperación de leitos naturais e separación de augas pluviais no concello de Vigo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/03/2000

O Concello de Vigo, en sesión que tivo lugar o día 27 de setembro de 1999, aprobou o proxecto de recuperación de leitos naturais e separación de augas pluviais no concello de Vigo e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 2 de marzo de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda, así como a Dirección Xeral de Montes e Medio Ambiente Natural da Consellería de Medio Ambiente, emitiron informes favorables. Estes informes tiveron entrada no rexistro xeral da Consellería de Xustiza, Interior e Relacións Laborais, respectivamente, os días 2 de decembro de 1999 e 7 de febreiro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, dada a situación de falta de capacidade de desaugamento que presenta o leito do río Lagares, e que ven provocando continuos asolagamentos nas súas ribeiras.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaseis de marzo de dous mil
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Vigo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de recuperación de leitos naturais e separación de augas pluviais no concello de Vigo.
Santiago de Compostela, dezaseis de marzo de dous mil
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 61/2000, do 16 de marzo, polo que se declara a urxente ocupación, para efectos de expropiación forzosa, polo Concello de Vigo, dos bens e dereitos necesarios para a realización das obras do proxecto de adecuación das ribeiras do río Lagares e melloras estructurais.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/03/2000

O Concello de Vigo, en sesión que tivo lugar o día 27 de setembro de 1999, aprobou o proxecto de adecuación das ribeiras do río Lagares e melloras estructurais e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data en entrada no rexistro xeral da Consellería de Xustiza, Interior e Relacións Laborais o día 10 de marzo de 2000.
Os bens nos que se concreta a declaración de urxente expropiación están determinados no expediente que se someteu a información pública.
Constan no expediente, por unha banda, informe favorable da Dirección Xeral de Montes e Medio Ambiente Natural da Consellería de Medio Ambiente, e por outra, informe, tamén favorable, da Dirección Xeral de Urbanismo da Consellería de Política Territorial, Obras Públicas e Vivenda, sinalándose neste último que a execución das obras deberá axustarse ás especificacións técnicas recollidas no Plan especial de rexeneración do corredor natural do río Lagares.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, dada a situación de falta de capacidade de desaugamento que presenta o leito do río Lagares, e que vén provocando continuos asolagamentos nas súas ribeiras.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día dezaseis de marzo de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Vigo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de adecuación das ribeiras do río Lagares e melloras estructurais.
Santiago de Compostela, dezaseis de marzo de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 9 de marzo de 2000 pola que se fixa o prezo de venda ó público da publicación O Consumo de Drogas en Galicia V.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 31/03/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados coas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 9 de marzo de 2000.
José María Hernández Cochón
Conselleiro de Sanidade e Servicios Sociais
ANEXO
O Consumo de Drogas en Galicia: 2.512 pesetas (15,1 euros).
DECRETO 59/2000, do 16 de marzo, polo que se declara de utilidade pública e urxente execución a concentración parcelaria da zona de Santa Baia de Losón (Lalín-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 31/03/2000

A parroquia de Santa Baia de Losón, que pertence ó concello de Lalín, está situada ó nordeste da provincia de Pontevedra, resultando afectadas pola concentración parcelaria aproximadamente 811 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración par
celaria para Galicia e logo de deliberación do Consello da Xunta de Galicia na súa reunión do día dezaseis de marzo de dous mil,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Santa Baia de Losón (Lalín-Pontevedra).
Artigo 2º
O perímetro da zona será, en principio, o correspondente á totalidade dos terreos da parroquia de Santa Baia de Losón. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución do presente decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dezaseis de marzo de dous mil.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
DECRETO 60/2000, do 16 de marzo, polo que se declara de utilidade pública e urxente execución a concentración parcelaria da zona de Meavía-Quintillán (Forcarei-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 31/03/2000

As parroquias de Meavía-Quintillán, que pertencen ó concello de Forcarei, están situadas ó nordeste da provincia de Pontevedra, resultando afectadas pola concentración parcelaria aproximadamente 1.750 ha.
A dispersión parcelaria que presentan os terreos das ditas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día dezaseis de marzo de dous mil,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Meavía-Quintillán (Forcarei-Pontevedra).
Artigo 2º
O perímetro da zona será, en principio, o correspondente á totalidade dos terreos das parroquias de Meavía-Quintillán. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución do presente decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dezaseis de marzo de dous mil.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
ORDE do 20 de marzo de 2000 pola que se lle autoriza a implantación da modalidade de Ciencias da Natureza e da Saúde do novo bacharelato ó Instituto de Educación Secundaria Luis Seoane de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/03/2000

A Consellería de Educación e Ordenación Universitaria, por Orde do 27 de xaneiro de 1994, autorizou a implantación do novo bacharelato en distintos centros da Comunidade Autónoma.
De acordo coa liña iniciada e co fin de darlles continuidade nos estudios ós alumnos que, tendo superadas as ensinanzas de educación secundaria obrigatoria, demanden o acceso ó novo bacharelato establecido na Lei orgánica 1/1990, do 3 de outubro, de ordenación xeral do sistema educativo, procede a autorización da implantación en determinados centros das modalidades de bacharelato previstas no Decreto 275/1994, do 29 de xullo, polo que se establece o currículo do bacharelato na Comunidade Autónoma de Galicia.
Na súa virtude e de conformidade coa proposta formulada pola Dirección Xeral de Centros e Inspección Educativa,
DISPOÑO:
Primeiro.-Autorizarlle a implantación da modalidade de Ciencias da Natureza e da Saúde do novo bacharelato ó Instituto de Educación Secundaria Luis Seoane de Pontevedra, para o curso 1999-2000.
Segundo.-Autorízase a Dirección Xeral de Centros e Inspección Educativa para adopta-las medidas precisas para a execución da presente orde.
Santiago de Compostela, 20 de marzo de 2000.
Celso Currás Fernández
Conselleiro de Educación e Ordenación
Universitaria
ORDE do 9 de marzo de 2000 pola que se autoriza o cambio de denominación do Instituto de Educación Secundaria número 1 de Xinzo de Limia (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/03/2000

Tendo en conta o artigo 3, do punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 9 de marzo de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Ourense.
Concello: Xinzo de Limia.
Localidade: Xinzo de Limia.
Código do centro: 32014801.
Denominación: Instituto de Educación Secundaria nº 1 de Xinzo de Limia.
Nova denominación: Instituto de Educación Secundaria Cidade de Antioquía.
ORDE do 24 de marzo de 2000 pola que se emprazan os interesados no recurso contencioso-administrativo 01/0000139/2000, interposto por Cooper Zeltia Veterinaria, S.A. contra a resolución desta consellería do 31 de xaneiro de 2000, desestimatoria do recurso de reposición contra a Orde do 8 de outubro de 1999 pola que se declaran como solo contaminado os terreos afectados do polígono de Torneiros, no concello do Porriño, provincia de Pontevedra.
CONSELLERÍA DE MEDIO AMBIENTE — III. OUTRAS DISPOSICIÓNS — 03/04/2000

Por providencia da Sala do Contencioso-Administrativo, Sección Primeira, do Tribunal Superior de Xustiza de Galicia, reclámase o expediente administrativo relativo ó recurso contencioso-administrativo número 01/0000139/2000 interposto por Cooper Zeltia Veterinaria, S.A. contra resolución da consellería de Medio Ambiente do 31 de xaneiro de 2000, desestimatoria do recurso de reposición contra a Orde do 8 de outubro de 1999, pola que se declaran como solo contaminado os terreos afectados do polígono de Torneiros, no Concello do Porriño (Pontevedra).
En consecuencia, de conformidade co disposto no artigo 49 da Lei 29/1998, de 13 de xullo, reguladora da xurisdicción contencioso-administrativa, esta consellería acorda a remisión do reclamado expediente administrativo ó devandito tribunal, o que se notifica para xeral coñecemento de tódalas persoas interesadas nel e se emprazan para que poidan comparecer en forma como demandados no prazo de nove días perante a Sala do Contencioso-Administrativo, Sección Primeira do Tribunal Superior de Xustiza de Galicia.
Santiago de Compostela, 24 de marzo de 2000.
José Carlos del Álamo Jiménez
Conselleiro de Medio Ambiente
ORDE do 15 de marzo de 2000 pola que se declara a alienabilidade da parcela que integra o inmoble correspondente ó Instituto de Ensino Secundario Sofía Casanova, situado na rúa Ramón y Cajal, s/n, no polígono de Esteiro, termo municipal de Ferrol (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/03/2000

A Comunidade Autónoma de Galicia, en virtude do Real decreto 1763/1982, do 24 de xullo, sobre traspaso de funcións e servicios do Estado á Comunidade Autónoma de Galicia en materia de educación (BOE nº 182, do 31 de xullo), ten a titularidade do inmoble denominado Instituto de Bacharelato Camilo Alonso, na actualidade coñecido como Instituto de Ensino Secundario Sofía Casanova, situado na rúa Ramón y Cajal, s/n, no polígono de Esteiro, termo municipal de Ferrol (A Coruña).
O Instituto Galego da Vivenda e Solo (IGVS) solicitou da Consellería de Educación e Ordenación Universitaria a cesión dunha parcela de terreo que forma parte do dito inmoble e estrema coa parcela 28A do polígono de Esteiro, e que resulta necesaria para a urbanización da dita parcela 28A.
Mediante Decreto 64/1999, do 11 de marzo (DOG nº 57, do 24 de marzo), desafectouse do dominio público a antedita parcela, que forma parte do dito inmoble, logo do informe favorable da Consellería de Educación e Ordenación Universitaria.
Co obxecto de posibilita-la cesión da dita parcela requírese a previa declaración de alienabilidade, segundo o disposto nos artigos 24 da Lei 3/1985, do 12 de abril, do patrimomio da Comunidade Autónoma de Galicia e 60 do Decreto 50/1989, do 9 de marzo, polo que se aproba o Regulamento para a execución da antedita lei.
En virtude do anteriormente exposto, por proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade dunha parcela de 171,42 m, que integra o inmoble correspondente ó Instituto de Ensino Secundario Sofía Casanova situado na rúa Ramón y Cajal, s/n, no polígono de Esteiro, termo municipal de Ferrol (A Coruña), que se describe como segue:
Parcela de forma triangular, na parte posterior da franxa de edificación futura na Avda. de Esteiro, que estrema ó norte, en liña recta de 47 metros aproximadamente, co resto do terreo ocupado polo Instituto de Ensino Secundario Sofía Casanova; ó sur, en liña recta de 46 metros aproximadamente, coa parcela 28A do polígono de Esteiro (Ferrol); ó leste, en liña recta de 8 metros aproximadamente, coa dita parcela 28A.
A dita parcela segregarase do predio matriz inscrito no Rexistro da Propiedade de Ferrol, no tomo 788, libro 165, folio 56, predio número 16.832, inscrición 2ª.
Santiago de Compostela, 15 de marzo de 2000.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería
de Economía e Facenda
DECRETO 58/2000, do 16 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polas obras do proxecto de trazado do acondicionamento da estrada LU-133, treito: Vilamartín Grande-Covelas. (Clave LU/98/149.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 31/03/2000

Con data do 14 de febreiro do 2000, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado do acondicionamento da estrada LU-133. Treito: Vilamartín Grande-Covelas. Clave: LU/98/149.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaseis de marzo de dous mil,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado
do acondicionamento da estrada LU-133. Treito: Vilamartín Grande-Covelas. Clave: LU/98/149.1.
Santiago de Compostela, dezaseis de marzo de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
ORDE do 16 de marzo de 2000 pola que se autoriza o cambio de denominación do Instituto de Educación Secundaria número 1 de Ribadeo (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/04/2000

Tendo en conta o artigo 3, punto 1 do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspodentes informes, por proposta da Dirección Xeral de Centros de Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 16 de marzo de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Ribadeo.
Localidade: Ribadeo.
Código do centro: 27010933.
Denominación: Instituto de Educación Secundaria nº 1 de Ribadeo.
Nova denominación: Instituto de Educación Secundaria Dionisio Gamallo Fierros.
ORDE do 13 de marzo de 2000 pola que se lles autoriza o cambio de titularidade ás escolas familiares agrarias Piñeiral de Arzúa (A Coruña), Fonteboa de Coristanco (A Coruña) e A Cancela das Neves (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/04/2000

Examinados os expedientes iniciados polas escolas familiares agrarias: Piñeiral de Arzúa (titular: Centro Iniciativas para la FASA); Fonteboa de Coristanco (titular: Sociedad Cooperativa de Escuelas Familiares Agrarias de Galicia) e A Cancela das Neves (titular: Centro Iniciativas para la FASA), polos que se solicita o cambio de titularidade dos devanditos centros.
Resultando que mediante escritura pública notarial, Centro de Iniciativas para la FASA e Sociedad Cooperativa de Escuelas Familiares Agrarias de Galicia ceden a súa titularidade, para tódolos efectos, á Federación de Escuelas Familiares Agrarias de Galicia,
Resultando que os expedientes foron tramitados pola Delegación Provincial de Educación e Ordenación Universitaria da Coruña e de Pontevedra, que se uniron a estes os documentos esixidos,
Resultando que os referidos centros docentes teñen a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de
réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve,
Considerando que se cumpriron nestes expedientes tódolos requisitos esixidos pola normativa vixente nesta materia,
Esta consellería, por proposta da Dirección Xeral de Centros e Inspección Educativa
DISPÓN:
Autoriza-lo cambio de titularidade das escolas familiares agrarias: Piñeiral de Arzúa (A Coruña); Fonteboa de Coristanco (A Coruña) e A Cancela das Neves (Pontevedra) a favor de Federación de Escuelas Familiares Agrarias de Galicia con tódolos dereitos e obrigas contraídas polos cesionistas Centro de Iniciativas para la FASA e Sociedad Cooperativa de Escuelas Familiares Agrarias de Galicia, sen prexuízo das responsabilidades que puidesen recaer sobre os anteriores titulares dos centros por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 13 de marzo de 2000.
Celso Currás Fernández
Conselleiro de Educación e Ordenación
Universiaria
CORRECCIÓN de erros.-Decreto 267/1999, do 30 de setembro, polo que se establece a ordenación dos establecementos hoteleiros.
CONSELLERÍA DE CULTURA, COMUNICACIÓN SOCIAL E TURISMO — I. DISPOSICIÓNS XERAIS — 28/03/2000

Advertidos erros na corrección de erros do citado decreto, publicada no DOG nº 227, do 24 de novembro de 1999, cómpre face-las seguintes correccións:
Na páxina 13.789, o modelo de solicitude que consta no anexo II debe ser substituído polo que segue:
RESOLUCIÓN do 13 de marzo de 2000 de delegación de competencias do presidente do Instituto Galego de Consumo no xerente para a realización de gastos dos capítulos 1 e 2.
INSTITUTO GALEGO DE CONSUMO — III. OUTRAS DISPOSICIÓNS — 30/03/2000

Por Resolución do 23 de marzo de 1998 do presidente do Instituto Galego de Consumo delégase no xerente do organismo a autorización de gastos
e disposición de créditos, así como o recoñecemento de obrigas e a ordenación de pagamentos, relativos ós capítulos 1 gastos de persoal e 2 gastos en bens correntes e servicios ata os límites dos créditos autorizados que figuran no orzamento do organismo autónomo.
Por ordes do 24 de xaneiro de 2000 da Consellería de Industria e Comercio prodúcese o cesamento e nomeamento do presidente do Instituto Galego de Consumo e, polo tanto, o cambio de titular da presidencia do organismo.
Como consecuencia, con base no artigo 7 da Lei 8/1994, do 30 de decembro, de creación do Instituto Galego de Consumo, do artigo 72.4º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia e do artigo 13 da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común
RESOLVO:
Artigo único.-Confirmar expresamente a delegación de competencias efectuada por Resolución do 23 de marzo de 1998 do Instituto Galego de Consumo, do presidente no xerente, relativa á autorización de gastos e disposición de créditos así como o recoñecemento de obrigas e a ordenación de pagamentos, relativos ós capítulos 1 gastos de persoal e 2 gastos en bens correntes e servicios ata os límites dos créditos autorizados que figuran no orzamento do organismo autónomo.
Santiago de Compostela, 13 de marzo de 2000.
Víctor Tello Calvo
Presidente do Instituto Galego de Consumo
RESOLUCIÓN do 24 de febreiro de 2000, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, da revisión salarial para o ano 1999 do convenio colectivo do sector de bebidas refrescantes e analcóholicas da provincia da Coruña.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/03/2000

Visto o expediente de revisión salarial para o ano 1999 do convenio colectivo do sector de bebidas refrescantes e analcóholicas da provincia da Coruña (código 1500185), que tivo entrada nesta delegación provincial o día 9-2-2000, subscrito pola comisión
paritaria do convenio colectivo, integrada en representación da parte económica, pola Asociación Provincial de Bebidas Refrescantes y Analcóholicas, e, da parte social, por UGT e CC.OO o día 9-11-1999, de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial
ACORDA:
Primero.-Ordena-la súa inscrición no libro de rexistro de convenios colectivos de traballo existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 24 de febreiro de 2000.
Mª Reyes Carabel Pedreira
Delegada provincial da Coruña
Reunión da comisión paritaria do convenio colectivo de bebidas refrescantes e analcóholicas da provincia da Coruña
Acta
Asistentes:
Parte empresarial:
Antonio Landeira.
Miguel Calderón Acero.
Parte social:
Fernando Vázquez Martínez (UGT).
Carlos Villar Cures (CC.OO).
Ás once horas do día 9 de novembro de 1999, nos locais da Asociación de Empresarios, reúnense os membros da dita comisión, co fin de aproba-la revisión salarial pactada no convenio colectivo do ano 1998. Dado que o IPC previsto polo Goberno para o ano 1999 é do 1,8% e que este foi o incremento pactado, procede aumenta-la táboa salarial nun 1,8%, a cal se fará efectivo con carácter retroactivo o 1 de xaneiro de 1999 e se reflectirá nas táboas anexas para engadir ó convenio colectivo.
Así mesmo, autorízase a Francisco J. González Outumuro para que proceda ó seu rexistro e publicación.
Ás 13.30 horas levántase a sesión e asínase esta acta en sinal de conformidade.
Táboas salariais 1999.
Categoría
Salario
Compl.
convenio
Cómputo
anual
Peón
69.270
15.946
1.490.160
Subalterno
74.411
17.319
1.587.870
Axudante
79.129
17.054
1.654.665
Oficial de segunda
84.023
15.835
1.709.790
Oficial de primeira
88.212
16.005
1.775.175
Encargado grupo
97.470
15.408
1.905.090
Encargado sección
116.163
15.126
2.181.255
Encargado xeral
138.865
14.407
2.511.000
Complemento transporte
17.660
RESOLUCIÓN do 7 de marzo de 2000 pola que se lle dá publicidade á parte dispositiva da sentencia 1130/1993, do 23 de decembro, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/03/2000

Visto pola Sección Segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0001448/1987, interposto polo Concello de Ourense, contra a orde do conselleiro de Ordenación do Territorio e Obras Públicas da Xunta de Galicia do 27 de xullo de 1987, que resolvendo recurso de reposición contra Orde do 16 de setembro de 1986, sobre aprobación definitiva do proxecto de revisión e adaptación do Plan Xeral de Ordenación Urbana de Ourense; dictouse a sentencia 1130/1993, do 23 de decembro, agora firme, pola que se estimaba parcialmente o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve dar publicidade á parte dispositiva da sentencia 1130/1993, do 23 de decembro, que a seguir se transcribe:
«Decidimos que debemos estimar e estimamos en parte o recurso contencioso-administrativo deducido polo Concello de Ourense contra a orde do conselleiro de Ordenación do Territorio e Obras Públicas da Xunta de Galicia do vintesete de xullo de mil novecentos oitenta e sete que resolvendo recursos de reposición contra Orde do dezaseis de setembro de mil novecentos oitenta e seis, aprobatoria definitivamente do proxecto de revisión e adaptación do Plan Xeral de Ordenación Urbana de Ourense, cualificou de solo urbano as parcelas numeradas 198, 202, 206, 208, 210, 212 y 214 dos polígonos A-3 e A-4, que dan fachada cara á rúa Marcelo Macías no seu lado oeste; e que sinalou en vintedous metros a lonxitude de fondo edificable nos soares 19 e 21 do cuarteirón 5 do SU-2 na súa fachada cara á avenida da Habana; en consecuencia, debemos anular e anulámo-la dita resolución neste segundo extremo por non atopala niso axustada ó ordenamento xurídico e debemos desestimar e desestimámo-lo recurso no
demais».
Santiago de Compostela, 7 de marzo de 2000.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda